অনুষ্ঠানের মঞ্চ থেকেই বিজেপিকে চরম বার্তা দিলেন রাজ্যের মুখ্যমন্ত্রী তথা তৃণমূল সুপ্রিমো মমতা বন্দ্যোপাধ্যায়। এদিন সুর চড়িয়ে তিনি বললেন, ‘রাজ্যে ৩০ শতাংশ মুসলিমদের দেখা আমার কাজ। উল্টোপাল্টা ছবি দিয়ে বলছে তোষণ করছি। মুসলিমদের হয়ে কাজ করবই।’
 বুধবার সংহতি দিবসের ২৫ বছর উপলক্ষে এক অনুষ্ঠানের আয়োজন করা হয়েছিল কলকাতার মেয়ো রোডে। সেই অনুষ্ঠানের মঞ্চ থেকেই বিজেপিকে চরম বার্তা দিলেন রাজ্যের মুখ্যমন্ত্রী তথা তৃণমূল সুপ্রিমো মমতা বন্দ্যোপাধ্যায়। এদিন সুর চড়িয়ে তিনি বললেন, ‘রাজ্যে ৩০ শতাংশ মুসলিমদের দেখা আমার কাজ। উল্টোপাল্টা ছবি দিয়ে বলছে তোষণ করছি। মুসলিমদের হয়ে কাজ করবই।’ এদিনের মঞ্চ থেকে রাজ্যবাসীকে সহিষ্ণুতার বার্তাও দেন তিনি। পাশাপাশি এই ইস্যুতে সরাসরি আক্রমণ শানিয়েছেন গেরুয়া শিবিরের বিরুদ্ধেও। তাঁর কথায়, ‘অসহিষ্ণুতা একটি দলের বড় অস্ত্র। এটা কখনও হতে পারে না।‘ এদিনের মঞ্চ থেকে মমতার প্রশ্ন, ‘দুর্নীতিগ্রস্ত কেন্দ্রীয় নেতাদের কী হল?  টাকা নিয়েছেন কৈলাস বিজয়বর্গীয়। তবুও তাঁকে গ্রেফতার করা হচ্ছে না কেন? জবাব দিতে হবে প্রকাশ্যে।‘ তিনি আরও বলেন, ‘মুখ খুললেই আমাদের নেতাদের হুমকি দেওয়া হয়। জেলে পোরার ভয় দেখানো হয়।‘